|  |  |  |
| --- | --- | --- |
|  | **ประชาสัมพันธ์การชำระภาษีประจำปี 2557** |  |
|  | **คำแนะนำการชำระภาษีของ อบต.**โพธิ์ทอง        องค์การบริหารส่วนตำบลโพธิ์ทอง ขอประชาสัมพันธ์การรับชำระภาษี ประเภทต่างๆซึ่งได้แก่ ภาษีโรงเรือน  และที่ดิน ภาษีบำรุงท้องที่ และภาษีป้าย โดยท่านสามารถติดต่อโดยตรงได้ที่ งานจัดเก็บรายได้ กอคลัง องค์การ-  บริหารส่วนตำบลโพธิ์ทอง หรือโทรศัพท์ สอบถามได้ที่ 0-7552-1761 ต่อ 105โดยมีรายละเอียดดังต่อไปนี้    **ภาษีโรงเรือนและที่ดิน**           เป็นภาษีที่จัดเก็บจากบ้านเช่า อาคารร้านค้า ตึกแถว บริษัท ธนาคาร   โรงแรม รีสอร์ท โรงภาพยนต์ แฟลต  อพาร์ทเมนท์ หอพัก คอนโดมิเนียม   ตู้โทรศัพท์ โรงเรียนสอนวิชาชีพ โรงงานอุตสาหกรรม สนามม้า สนามมวย สนาม   กอลฟ์ ท่าเรือ บ่อนไก่ บ่อนปลา ฟาร์มสัตว์ คลังสินค้า และบริเวณ  ที่ดินปกติใช้ร่วมกันกับโรงเรือนนั้น ฯลฯ  **อัตราภาษี**    ร้อยละ 12.5 ของค่ารายปี    **การยื่นแบบประเมินและการชำระภาษี**            เจ้าของทรัพย์สินหรือผู้มอบอำนาจยื่นแบบแสดงรายการทรัพย์สิน (ภ.ร.ด.2)ต่อพนักงานเจ้าหน้าที่ ซึ่งทรัพย์สิน  นั้นตั้งอยู่ ตั้งแต่วันที่ 2 มกราคม - สิ้นเดือน กุมภาพันธ์ ของทุกปี  พนักงานเจ้าหน้าที่จะออกแบบการประเมิน  (ภ.ร.ด.8)    ผู้รับการประเมินต้องชำระภาษีภายใน 30 วัน นับแต่วันได้รับการประเมิน (ภ.ร.ด.8)  **การอุทธรณ์**             เมื่อผู้มีหน้าที่เสียภาษีหรือเจ้าของโรงเรือนหรือสิ่งปลูกสร้าง ได้รับแจ้งการประเมินไม่พอใจในการประเมิน  ให้ยื่นคำร้องขออุทธรณ์ภายใน 15 วัน นับแต่วันได้รับแจ้งการประเมิน (ภ.ร.ด.8)  **อัตราโทษและค่าปรับ**  1. ผู้ใดละเลยไม่ยื่นแบบแสดงรายการ มีความผิดโทษปรับไม่เกิน 200 บาท และเรียกเก็บภาษีย้อนหลัง ได้ไม่เกิน 10 ปี  2. ผู้ใดยื่นแบบแสดงรายการ ไม่ถูกต้องตามความเป็นจริงหรือไม่สมบูรณ์  มีความผิดต้องระวางโทษจำคุกไม่เกิน  6 เดือน หรือปรับ    ไม่เกิน 500 บาท หรือทั้งจำทั้งปรับและเรียกเก็บภาษีย้อนหลังได้ไม่เกิน 5 ปี  3. ถ้าชำระค่าภาษีเกินกำหนด 30 วัน นับแต่วันถัดจากวันที่ได้รับแจ้งการประเมินให้เสียเงินเพิ่มดังนี้  4. ไม่เกิน 1 เดือน เสียเพิ่ม 25 %       3.1  เกิน 1 เดือน แต่ไม่เกิน 2 เดือน เพิ่ม 5 %         3.2  เกิน 2 เดือน แต่ไม่เกิน 3 เดือน เพิ่ม 7.5 %         3.3  เกิน 3 เดือน แต่ไม่เกิน 4 เดือน เพิ่ม 10 %         3.4  เกิน 4 เดือน ขึ้นไป ให้ยึดอายัด หรือ ขายทอดตลาดทรัพย์สินโดยมิต้องให้ศาลสั่ง หรือออกหมายยึด  \*\*\*\*\*\*\*\*\*\*\*\*\*\*\*\*\*\*\*\*\*  **ภาษีบำรุงท้องที่**                                                                  เป็นภาษีที่จัดเก็บจากเจ้าของที่ดิน ผู้ครอบครองที่ดิน  **อัตราภาษี**  จะเสียตามราคาปานกลางของที่ดิน มีหลายอัตราขอทราบรายเอียด  กับเจ้าหน้าที่โดยตรง  ที่ดินว่างเปล่าหรือไม่ได้ทำประโยชน์จะต้องเสียภาษีเป็น 2 เท่าของ      อัตราปกติ  **การยื่นแบบแสดงรายการที่ดินและชำระภาษี**  1.ให้เจ้าของที่ดินผู้ครอบครองที่ดิน ยื่นแบบแสดงรายการที่ดิน(ภบท.5) ทุกๆ 4 ปีและชำระภาษีทุกปี ตั้งแต่วันที่  2 มกราคม – 30   เมษายน ของทุกปี  2. ผู้ที่ได้รับโอนกรรมสิทธิ์ที่ดินใหม่หรือเนื้อที่ดินเปลี่ยนแปลง ให้ยื่นแบบแสดงรายการที่ดิน (ภ.บ.ท.5) ภายใน 30 วัน      นับแต่วันที่ได้รับโอนกรรมสิทธิ์  **อัตราค่าโทษและค่าปรับ**  1. ไม่ยื่นแบบภายในกำหนดเสียเงินเพิ่ม 10% ของค่าภาษี  2. ยื่นรายการไม่ถูกต้อง ค่าภาษีน้อยลงต้องเสียเงินเพิ่ม 10%  ของค่าภาษีประเมินเพิ่มเติม  3. ชี้เขตแจ้งจำนวนเนื้อทีดิน ไม่ถูกต้อง ค่าภาษีน้อยลง ต้องเสียเงินเพิ่มอีก 1 เท่า ของค่าภาษีประเมินเพิ่มเติม  4. ชำระภาษีเกินกำหนด วันที่ 30 เมษายน ต้องเสียเงินเพิ่ม 20 % ต่อปีของค่าภาษี เศษของเดือนให้นับเป็นหนึ่งเดือน  \*\*\*\*\*\*\*\*\*\*\*\*\*\*\*\*\*\*\*\*\*  **ภาษีป้าย**           เป็นภาษีที่จัดเก็บจากป้ายแสดงชื่อ ยี่ห้อ หรือเครื่องหมายการค้าหรือ โฆษณา หรือกิจการอื่น หรือกิจการอื่น เพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียนแกะสลักจารึกหรือทำให้ ปรากฏด้วยวิธีอื่น  **อัตราภาษีป้าย**  1. ป้ายที่มีอักษรไทยล้วน คิดอัตรา 3 บาท ต่อ 500 ตารางเซนติเมตร  2. ป้ายที่มีอักษรไทยปนกับอักษรต่างประเทศ หรือปนกับภาพและหรือเครื่องหมายอื่น คิดอัตรา 20 บาท ต่อ  500 ตารางเซนติเมตร  3. ป้ายดังต่อไปนี้คิดอัตรา 40 บาท ต่อ 500 ตารางเซนติเมตร          ป้ายที่มีอักษรไทยไม่ว่าจะมีภาพหรือเครื่องหมายใดๆ หรือไม่         ป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษร ต่างประเทศ  4. ป้ายที่คำนวณพื้นที่และประเภทของป้ายแล้วเสียภาษีต่ำกว่า 200  บาท     ให้เสียในอัตรา 200 บาท  **การยื่นแบบประเมินและการชำระภาษี**  1. เจ้าของป้ายจะต้องเสียภาษีป้าย ยื่นแบบแสดงรายการภาษีป้าย ตั้งแต่ 2 มกราคม – 31 มีนาคม ของทุกปี โดยเสียเป็นรายปี  ยกเว้นป้ายพึ่ง ติดตั้งหรือแสดงในปีแรก โดยให้ยื่นแบบแสดงรายการภาษีป้ายภายใน  15 วันและ ให้เสียภาษีป้ายตั้งแต่เริ่ม   ติดตั้งหรือแสดงจนถึงสิ้นปี และเสียภาษีป้ายรวยงวดๆละ 3 เดือน ของปี  2. ชำระภาษีป้ายภายใน 15 วันนับแต่วันที่ได้รับแจ้งการประเมินจากพนักงานเจ้าหน้าที่  3. ถ้าภาษีป้ายเกิน 3,000 บาท จะผ่อนผันชำระเป็นงวดๆ ติดต่อกัน  **การอุทธรณ์**        ถ้าผู้มีหน้าที่เสียภาษีป้ายได้แจ้งการประเมินแล้ว เห็นว่าไม่ถูกต้องให้  ยื่นคำร้องอุทธรณ์ ต่อพนักงานเจ้าหน้าที่ ตามแบบ ภ.ป. 4 ภายใน  30 วัน นับแต่วันที่ได้รับแจ้งการประเมิน  **อัตราโทษและค่าปรับ**  1. ไม่ยื่นแบบแสดงรายการภาษีป้ายภายในเดือน มีนาคม หรือหลังติดตั้งป้าย 15 วัน เสียเงินเพิ่ม 10% ของค่าภาษี  2. ยื่นแบบแสดงรายการภาษีป้าย โดยไม่ถูกต้องทำให้ค่าภาษีน้อยลง ต้องเสียเงินเพิ่ม 10%ของค่าภาษีที่ประเมินเพิ่มเติม  3. ไม่ชำระเงินภายใน 15 วัน นับแต่วันที่ได้รับแจ้งการประเมินต้องเสียเงินเพิ่ม 2% ต่อเดือนของค่าภาษีเศษของเดือน  ให้นับเป็น หนึ่งเดือน  4. ผู้ใดจงใจ ไม่ยื่นแบบแสดงรายการภาษีป้าย ต้องระวางโทษปรับตั้ง แต่     5,000 บาท – 50,000 บาท  5. ผู้ใดไม่แจ้งการรับโอนป้ายภายใน 30 วัน ตั้งแต่วันรับโอนต้อง ระวางโทษปรับตั้งแต่ 1,000 – 10,000 บาท  6. ผู้ใดไม่แสดงชื่อ – ที่อยู่ เจ้าของป้ายเป็นอักษรไทยให้ชัดเจนที่มุมขวาด้านล่างของป้าย ซึ่งติดตั้งบนอสังหาริมทรัพย์  ของผู้อื่น และมีพื่นที่เกิน 2 ตร.ม. ต้องระวางโทษปรับวันละ 100 บาท เรียงรายวันตลอดระยะเวลาที่กระทำความผิด  7. ผู้ใดโดยรู้อยู่แล้วหรือจงใจแจ้งข้อความอันเป็นเท็จให้ถ้อยคำเท็จ ตอบคำถามด้วยถ้อยคำอันเป็นเท็จหรือนำพยานหลักฐาน  เท็จ มาแสดงเพื่อหลีกเลี่ยงหรือพยายามหลีกเลี่ยงการเสียภาษีป้ายต้องระวางโทษจำคุกไม่เกิน 1 ปี ปรับหรือตั้งแต่  5,000  ถึง  50,000  บาท หรือทั้งจำทั้งปรับ |  |